Η ιστορία του Λίνουξ: (20η επέτειος)
Η ιστορία μας αρχίζει πριν από 20 χρόνια
Ο Μπόρις Γέλτσιν γινόταν πρόεδρος, ο Τζαίη Λένο αντικαθιστούσε τον Τζόνι Κάρσον στο "Tonight Show"
και τα κινητά ήταν πραγματικά πολύ, πολύ μεγάλα.
Ήταν Αύγουστος του 1991 και ένας 20χρονος φοιτητής πληροφορικής ονομαζόμενος Λίνους Τόρβαλντς κάθισε
στον υπολογιστή του στο Ελσίνκι για να στείλει ένα από τα πιο γνωστά μηνύματα στην ιστορία των υπολογιστών:
"Γειά σας εκεί έξω... Φτιάχνω ένα (δωρεάν) λειτουργικό σύστημα
(μόνο σαν χόμπι, δε θα γίνει κάτι μεγάλο και επαγγελματικό σαν το gnu)...
και πιθανότατα δε θα υποστηρίξει ποτέ κάτι άλλο εκτός από σκληρούς δίσκους ΑΤ, μιας και μόνο αυτόν έχω"
Λοιπόν, το μήνυμα για το λειτουργικό σύστημα του Λίνους μεταδόθηκε παντού στη γη
και προγραμματιστές από όλο τον κόσμο άρχισαν να συνεισφέρουν τον κώδικά τους.
Ο Λίνους ονόμασε τον πυρήνα του λειτουργικού Λίνουξ και διάλεξε ένα πιγκουίνο σαν τη μασκότ
μετά από ένα μικρό ατυχηματάκι στο ζωολογικό κήπο.
Σύντομα πήρε μια σημαντική απόφαση που θα διαμόρφωνε το μέλλον του Λίνουξ, καθώς και την τεχνολογία την ίδια
Επέλεξε την άδεια GPL, που είχε δημιουργηθεί από ένα οραματιστή με το όνομα Ρίτσαρντ Στολμαν.
O πυρήνας του Λίνουξ, μαζί με την άδεια GPL και άλλα συστατικά του GNU έφεραν μια επανάσταση στη βιομηχανία της πληροφορικής
με μερικές πολύ απλές, αλλά πολύ σημαντικές ελευθερίες:
Την ελευθερία να χρησιμοποιείς τα προγράμματα για οποιοδήποτε χρήση.
Την ελευθερία να τροποποιείς τα προγράμματα για να καλύπτουν τις δικές σου ανάγκες.
Την ελευθερία να μοιράζεσαι τα προγράμματα με τους φίλους και τους γείτονές σου, και
την ελευθερία να μοιράζεσαι τις αλλαγές που έχεις κάνει.
Οι ριζοσπαστικές αυτές ιδέες ώθησαν τη διάδοσή του σε όλο τον κόσμο
και παραδόξως από ένα πείραμα-χόμπι δημιουργήθηκε ένα μεγάλο και ακμάζον
επιχειρηματικό οικοσύστημα.
Εταιρείες έχτιζαν τις επιχειρήσεις τους γύρω από το Λίνουξ.
Το 1999 η μετοχή της RedHat τριπλασιάστηκε καθώς ήταν η πρώτη εταιρεία Λίνουξ που έγινε δημόσια.
Τον ίδιο χρόνο, η ΙΒΜ ξόδεψε ένα δισεκατομμύριο δολάρια για να βελτιώσει και να διαφημίσει το Λίνουξ.
"Έχει όνομα;"... "Το όνομά του είναι Λίνουξ"
Σύντομα, το Λίνουξ παραγκώνιζε σημαντικές δυνάμεις της βιομηχανίας και ώθησε την ανάπτυξη του Διαδικτύου με το δωρεάν λογισμικό του.
Εν συντομία: Το Λίνουξ έφερε την επανάσταση στον κόσμο της πληροφορικής.
Αλλά κάθε φορά που συμβαίνει μια τέτοια διαταραχή, είναι αναμενόμενο να υπάρξουν αντιδράσεις από ανταγωνιστές
Το Λίνουξ όχι μόνο επέζησε, αλλά αναπτύχθηκε περισσότερο.
Σήμερα, η κοινότητα ανάπτυξης του πυρήνα αριθμεί χιλιάδες προγραμματιστές, με εκατοντάδες εταιρείες
να συμμετέχουν στην ανάπτυξη του Λίνουξ.
Κάθε 3 μήνες διανέμεται μια καινούργια έκδοση του Λίνουξ.
Που βρίσκεται το Λίνουξ σήμερα; Τρέχει στο 75% των χρηματιστηρίων παγκοσμίως
καθώς και στους διακομιστές των Amazon, Facebook, Twitter, eBay και Google.
Χρησιμοποιείτε το Λίνουξ κάθε φορά που μπαίνετε στο Διαδίκτυο.
Βρίσκεται στο τηλέφωνο, την τηλεόραση σας, στο 95% των υπερυπολογιστών
και σε πολλές συσκευές που χρησιμοποιείτε καθημερινά. Το Λίνουξ είναι παντού.
Και ο προγραμματιστής από το Ελσίνκι που τα ξεκίνησε όλα;
Συντονίζει αυτή τη στρατιά προγραμματιστών από το σπίτι-γραφείο του στο Πόρτλαντ, Όρεγκον
ως συνεργάτης του Ιδρύματος Λίνουξ.
Καθώς γιορτάζουμε τα 20 χρόνια του Λίνουξ, μπορούμε όλοι να δούμε τους εαυτούς μας στην ιστορία του.
Σας ευχαριστούμε που ήσασταν μέρος των 20 πρώτων χρόνων.